***The Signpost*** (predtým ***The Wikipedia Signpost***) sú online noviny anglickej Wikipédie. Spravuje ich komunita Wikipédie a publikované sú online s príspevkami od editorov Wikipédie. Noviny prinášajú témy o komunite Wikipédie a udalostiach týkajúcich sa Wikipédie, vrátane rozsudkov Arbitrážneho výboru, problémov Nadácie Wikimedia a ostatných projektov Wikimedie.

Založené boli v januári 2005 wikipediánom Michaelom Snowom. Pôvodný názov *The Wikipedia Signpost* bol neskôr zmenený na *The Signpost*. Snow pokračoval ako prispievateľ až do februára 2008, kedy sa stal členom Správnej rady Nadácie Wikimedia.

Predošlý šéfredaktor The ed17 poznamenal, že počas jeho pôsobenia od roku 2012 do 2015 sa záber novín rozšíril a dnes už noviny neprinášajú správy len o anglickej Wikipédii a jej komunite, ale aj o wikimedickom hnutí. V januári 2015 editori Wikipédie Gamaliel a Go Phightins! nahradili The ed17 v pozícii šéfredaktora. V roku 2016 do kresla šéfredaktora zasadol Pete Forsyth a v roku 2017 Evad37. Po informovaní o zmenách v zákone o európskej slobode panorámy v júni 2015 odporučili *The Signpost* viaceré publikácie ako zdroj pre získanie dalších informácií.

*The Signpost* boli predmetom akademickej analýzy vo vedeckých žurnáloch *Sociological Forum*, *Interface* a *New Review of Academic Librarianship* a informácie o Wikipédii boli s novinami konzultované výskumníkmi z Los Alamos National Laboratory and Dartmouth College. Vo svojich článkoch sa im venovali *The New York Times*, *The Register,* *Nonprofit Quarterly* a *Heise Online*. Kniha *Wikipedia: The Missing Manual* označila *The Signpost* za základné čítanie pre ambicióznych nových editorov Wikipédie.

História
--------

Online noviny boli prvýkrát vydané v roku 2005 pod názvom *The Wikipedia Signpost*, neskôr bol názov zmenený na *The Signpost*. Zakladateľom novín je Michael Snow, wikipedián a neskôr predseda Správnej rady Nadácie Wikimedia. Snahy o prinášanie správ boli aj pred založením novín: 20. novembra 2001 vytvoril Larry Sanger stránku *Wikipedia:Announcements*, 14. novembra 2002 vznikli na Meta-Wiki *Wikimedia News* a na nemeckej Wikipédii začal 10. decembra 2003 vychádzať *Wikipedia-Kurier*.

Snow v prvom vydaní napísal: „Dúfam, že toto bude hodnotným zdrojom správ pre ľudí zaujímajúcich sa, čo sa deje okolo komunity Wikimedie," a povedal, že meno *The Signpost* bolo inšpirované bežnou praxou na Wikipédii: digitálnym podpisovaním svojich príspevkoch na diskusných stránkach. Funkcie editora *The Signpost* sa vzdal v auguste 2005, no pre noviny písal až do februára 2008, kedy sa stal členom Správnej rady. Ral315 nahradil Snowa ako editora a vo svojom prvom príspevku napísal: „Osobne by som rád poďakoval Michaelovi za jeho prácu v *Signpost*, bolo to skvelým nápadom, ktorý pomohol wikipediánom naučiť sa viac o dianiach na Wikipédii." V septembri 2007 urobil anketu pre *Signpost* na základe výsledkov ktorej odhadol týždenný počet čitateľov na 2800.

V júli 2008 redaktor Ral315 napísal pre *The Signpost* o transparentnosti, priznávajúc, že na základe požiadavky Nadácie Wikimedia sa noviny rozhodli nevydať článok o prebiehajúcom súdnom spore proti Nadácii. Ako editor napísal: „Cítim, že to bol veľmi nešťastný, no potrebný krok", pretože z dôvodu pridruženia novín s Nadáciou Wikimedia by článok o súdnom spore „mohol mať vážny dopad na spor". Ral315 vyjadril znepokojenie o budúcom dopade na rozsudok: „Stále som dosť znepokojený samotnou povahou tejto situácie, pretože to bolo po prvýkrát, kedy som cítil tlak zo strany Nadácie Wikimedia nenapísať alebo nevydať článok. Tiež nám to prináša nebezpečný precedens, ktorý sa dúfam, podarí udržať len v najzávažnejších prípadoch."

Členovia komunity Wikipédie pracujúci na *The Signpost* na konferencii v New Yorku v roku 2009
Dvesté vydanie *The Signpost* vyšlo v novembri 2008. Publikovaných bolo 1731 článkov, ktoré napísali 181 prispievatelia. Ragesoss sa stal editorom novín vo februári 2009 vo vydaní, ktoré prinieslo novú grafickú úpravu. Ragesoss rezignoval ako editor v júni 2010 a HaeB túto rolu prevzal v čase, kedy prebiehala diskusia o zmene názvu z *The Wikipedia Signpost* na *The Signpost*. V tom roku boli sesterskými publikáciami, ktoré spravovala komunita na Wikipédii, podcast *The Wikipedia Weekly* a prehľad správ *The Wikizine*.

HaeB sa vzdal postu editora po tom, ako sa stal zamestancom Nadácie Wikimedia v júli 2011: „Bol by to príliš veľký konflikt záujmom, keby som pokračoval v robení finálnych editorských rozhodnutí pre publikáciu, ktorú spravuje komunita." Po troch dočasných šéfredaktoroch funkciu v máji 2012 prevzal redaktor The ed17 ako ôsmy editor *The Signpost*. Predtým upravoval *The Bugle*, publikáciu wikiprojektu zameraného na zlepšovanie článkov o vojenskej histórii. *International Business Times* v článku z roku 2013 spomenul, že investigatívna žurnalistika *The Signpost* odkryla prepojenie medzi firmou Wiki-PR a upravovaním na Wikipédii v konflikte záujmov.

Informovanie novín *The Signpost* o zmenách slobody panorámy v júni 2015 bolo použité v publikáciách v niekoľkých jazykoch, vrátane nemčiny, taliančiny, polštiny a ruštiny.
Po informovaní o pravdepodobnosti zvýšenia obmedzení kvôli copyrightu v Európe týkajúcich sa slobody panorámy v júni 2015 konzultovali informácie s *The Signpost* publikácie v niekoľkých jazykoch, vrátane angličtiny, nemčiny, taliančiny, polštiny a ruštiny.

*Heise Online* zvýraznil použitie obrázku konkláve v článku *The Signpost* o kontroverzii s výkonnou riaditeľkou Nadácie Wikimedia Lilou Tretikovovou hovoriac, že symbolizoval tlak na Správnu radu Nadácie.
Redaktori Wikipédie Gamaliel a Go Phightins! sa stali šéfredaktormi *The Signpost* v januári 2015. The ed17 poznamenal, že počas jeho pôsobenia sa záber novín rozšíril z anglickej Wikipédie na širšie wikimedické hnutie. V januári 2015 v retrospektíve pri príležitosti desiateho výročia novín Gamaliel zdôraznil, že budúce vylepšenia záležia na spolupráci a zapojení komunity Wikipédie a pozval redaktorov, aby prispeli návrhmi a pridali sa do editačného tímu. V ich prvom vydaní novín ako šéfredaktorov Go Phightins! a Gamaliel napísali o jedinečnej roli *The Signpost*: „Budeme sa usilovať udržať si náš hlas a postavenie ako nezávislej entity oddelenej od WMF, pobočiek Wikimedie, WikiEd a iných entít."

V januári 2016 sa *Fortune* a *Ars Technica* spoľahli na *The Signpost* pri informovaní o hlasovaní o dôvere redaktorov Wikipédie proti tomu, aby sa Arnnon Geshuri stal členom Správnej rady Nadácie Wikimedia. Pri informovaní o kontroverzii a zmätku v Nadácii Wikimedia ohľadom zostatia výkonnej riaditeľky Lily Tretikovovej vo svojej funkcii vo februári 2016 *The Signpost* ilustrovali svoj článok fotkou čierneho dymu vychádzajúceho z komína v referencii ku konkláve, ktorá sa používa na vyberania pápeža. Podľa *Heise Online* fotka indikovala tlak na Radu, aby niečo urobila. Andreas Kolbe pre *The Signpost* napísal, že „vytvorenie úspešného vyhľadávacieho nástroja by premenilo dobrovoľníkov na 'neplatených škrečkov'."

Obsah
-----

*The Signpost* publikujú správy ohľadom komunity Wikipédie, Nadácie Wikimedia a ostatných projetkov Wikimedie a sú zadarmo. Spravujú ich komunita Wikipédie. Od roku 2005 do roku 2016 vychádzali ako týždenník, v apríli 2016 sa periodicita zmenila na každé dva týždne kvôli nedostatku prispievateľov. V januári a februári 2017 vyšli len tri vydania a za marec, apríl a máj nevyšlo nič. Momentálne vychádza mesačne. Čitatelia si môžu vybrať možnosť byť upozornení o novom vydaní emailom alebo účtom Wikipédie na ich diskusnej stránke.

Noviny informujú editorov Wikipédie o prebiehajúcich kolabroatívnych projektoch na vylepšenia článkov a je miestom pre centralizované upozornenia o nedávnych akademických štúdiách o Wikipédii.*The Signpost* obsahujú arbitrážnu správu, ktorá približuje súdne konania Arbitrážnej komisie.

Archívy *The Signpost* sú dostupné verejne a slúžia tak ako zdroj pre historické štúdiá o Wikipédii.

Analýza
-------

V článku z roku 2009 vo vedeckom časopise *Sociological Forum* Piotr Konieczny nazval *The Signpost* ako príklad subkomunity v rámci väčšej komunity Wikipédie. V časopise *Interface* o rok neskôr Konieczny označil *The Signpost* ako časť „komplexnosti a bohatosti týchto organizácií" v ktorých jednotlivci môžu prispieť svojim časom na stránke.

Výskumníci z Los Alamos National Laboratory a Dartmouth College sa spoľahli na archívy *The Signpost* na sledovanie výpadkov úprav Wikipédie a svoje zistenia prezentovali na IEEEIWIC/ACM International Conference on Web Intelligence v roku 2011. Gemma Baylissová použila časovú os *The Signpost* na Twitteri na potvrdenie časovej postupnosti jej výskumu vo svojej štúdii z roku 2013 o Wikipédii a jej reputácii vo vyššom vzdelávaní.

Prijatie
--------

V roku 2007 *The New York Times* nazvali *The Signpost* „posmešnými novinami" s retro štýlom charakteristickým pre Wikipédiu a „jej vlastnú špeciálnu značku gýča". John Broughton vo svojej knihe z roku 2008, *Wikipedia: The Missing Manual*, odporučil *The Signpost* ako základné čítanie pre wikipediánov: „Ak očakávate, že budete pokračovať v upravovaní na Wikipédii akúkoľvek dĺžku času, rozhodne odoberajte ... *The Wikipedia Signpost*."

*Fortune* označil *The Signpost* „vnútornými novinami Wikipédie". V článku z roku 2016 výkonný editor *The Register* Andrew Orlowski opísal *The Signpost* ako „odvážny vlastný newsletter Wikipédie". Podľa editora pre technickú politiku *Ars Technica* Joea Mullina dokumenty unikli pre (a boli publikované) *The Signpost* o grante Knowledge Engine nadácie Knight Foundation pre projekt vyhľadávacieho nástroja Nadácie Wikimedia vo februári 2016. Čo sa týka kontroverzie Knowledge Engine, šéfredaktor *Nonprofit Quarterly* Ruth McCambridge smeroval technicky zmýšľajúcich čitateľov na *The Signpost* „na lepšie pochopenie toho, čo bolo plánované". Torsten Kleinz vo svojom článku pre nemecký magazín *Heise Online* napísal: „Keď sa oficiálna komunikácia zastavila, *The Signpost* skočil do prerušenia, priniesol nepoznané fakty na svetlo a inicioval informovanú diskusiu."

Poznámky
--------

1. ↑  Wiki-PR je poradenská firma, ktorá v minulosti predávala možnosť editovať Wikipédiu „... priamou úpravou Vašej stránky pomocou našej siete vytvorených redaktorov Wikipédie a správcov". Firma bola zakázaná, vrátane všetkých jej zamestnancov, dodávateľov a vlastníkov, komunitou Wikipédie pre neetické úpravy. Napriek tomuto zákazu spoločnosť stále poskytuje (od mája 2018) poradenstvo klientom ako komunikovať s komunitou Wikipédie. Viac informácií nájdete v článku na anglickej Wikipédii

Referencie
----------

1. 1 2 3 4  COHEN, Noam. A Contributor to Wikipedia Has His Fictional Side. *The New York Times*, 2007-03-05. Dostupné online [cit. 2019-05-20]. ISSN 0362-4331. (po anglicky)
2. 1 2 3  AYERS, Phoebe; MATTHEWS, Charles; YATES, Ben. *How Wikipedia Works: And how You Can be a Part of it*. [s.l.] : No Starch Press, 2008. Google-Books-ID: lHdi1CEPLb4C. Dostupné online. ISBN 9781593271763. S. 345. (po anglicky)
3. 1 2  KOEBLER, Jason. *The Secret Search Engine Tearing Wikipedia Apart* [online]. Vice, 2016-02-15, [cit. 2019-05-20]. Dostupné online. (po anglicky)
4. ↑  O'NEILL, Mark. *What is Wikipedia? A Beginners Guide* [online]. groovyPost, 2018-03-29, [cit. 2019-05-20]. Dostupné online. (po anglicky)
5. 1 2   Brief notes. *The Signpost*, 2016-07-04. Dostupné online [cit. 2019-05-20].
6. 1 2  OZ, Ayelet. *The Legal Consciousness of Wikipedia*. Harvard Law School, September 1, 2014. DOI:10.2139/ssrn.2572381
7. 1 2  HERACLEOUS, Paroutis; LOIZOS, Sotirios; ANGWIN, Duncan. *Practicing Strategy: Text and Cases*. 2013-02-01. vyd. [s.l.] : SAGE Publications. Dostupné online. ISBN 978-1-4462-9047-7. S. 237.
8. 1 2  WATERS, John K.. *The Everything Guide to Social Media*. [s.l.] : Adams Media, 2010. ISBN 978-1440506314. S. 180, 270.
9. 1 2  MCCARTHY, Caroline. *Wikimedia Foundation edits its board of trustees* [online]. CNET, [cit. 2019-05-20]. Dostupné online. (po anglicky)
10. 1 2 3   *The people's encyclopedia under the gaze of the sages: A systematic review of scholarly research on Wikipedia*. October 24, 2012. DOI:10.2139/ssrn.2021326
11. 1 2   From the editor. *The Signpost*, 2008-02-18. Dostupné online [cit. 2019-05-20].
12. 1 2   Introducing your new editors-in-chief. *The Signpost*, 2015-01-21. Dostupné online [cit. 2019-05-20].
13. ↑   Wikipedia policy suppresses sharing of information. *The Signpost*, 2016-08-04. Dostupné online [cit. 2019-05-20].
14. ↑   New editor-in-chief. *The Signpost (diskusná stránka)*, 2017-09-02. Dostupné online [cit. 2019-05-20].
15. 1 2 3   *Libertà di Panorama: a rischio in Europa con una riforma del copyright* [online]. Clickblog.it, 2015-06-22, [cit. 2019-05-20]. Dostupné online. (po taliansky)
16. 1 2 3   *Chcesz robić zdjęcia znanych budowli Europy? Spiesz się. To mogą być ostatnie tygodnie* [online]. wyborcza.pl, 2015-06-24, [cit. 2019-05-20]. Dostupné online. (po poľsky)
17. 1 2 3   *ТРЕВОГА! Свободная съемка на улицах Европы – под угрозой* [online]. Prophotos.ru, 2015-06-24, [cit. 2019-05-20]. Dostupné online. (po rusky)
18. 1 2  KONIECZNY, Piotr. Governance, Organization, and Democracy on the Internet: The Iron Law and the Evolution of Wikipedia. *Sociological Forum*, March 2009, s. 162–192. Dostupné online. DOI: 10.1111/j.1573-7861.2008.01090.x.
19. 1 2  KONIECZNY, Piotr. Wikipedia: community or social movement?. *Interface: A Journal for and About Social Movements*, s. 212–232. Dostupné online [cit. 2016-03-01]. ISSN 2009-2431.
20. 1 2  BAYLISS, Gemma. Exploring the Cautionary Attitude Toward Wikipedia in Higher Education: Implications for Higher Education Institutions. *New Review of Academic Librarianship*, January 2013, s. 39. ISSN 1361-4533. DOI: 10.1080/13614533.2012.740439.
21. 1 2  YAN, Guanhua; ARACKAPARAMBIL, Chrisil. *Proceedings of the 2011 IEEE/WIC/ACM International Conferences on Web Intelligence and Intelligent Agent Technology – Volume 01*. [s.l.] : IEEE Computer Society Washington, 2011. ISBN 978-0-7695-4513-4. DOI:10.1109/WI-IAT.2011.86 Wiki-watchdog: Anomaly detection in Wikipedia through a distributional lens, s. 257–264.
22. 1 2  DEE, Jonathan. Wikipedia - Computers and the Internet - Encyclopedias - News and News Media. *The New York Times*, 2007-07-01. Dostupné online [cit. 2019-05-20]. ISSN 0362-4331. (po anglicky)
23. 1 2  ORLOWSKI, Andrew. *Wikimedia Foundation bins community-elected trustee* [online]. www.theregister.co.uk, 2016-01-12, [cit. 2019-05-20]. Dostupné online. (po anglicky)
24. 1 2   *Knight Foundation Grant Request Tears at Wikipedia’s Community* [online]. Non Profit News | Nonprofit Quarterly, 2016-02-16, [cit. 2019-05-20]. Dostupné online. (po anglicky)
25. 1 2  ONLINE, heise. *Kommentar: Wie geht es weiter mit der Wikimedia Foundation?* [online]. heise online, [cit. 2019-05-20]. Dostupné online. (po nemecky)
26. 1 2 3  BROUGHTON, John. *Wikipedia: The Missing Manual: The Missing Manual*. [s.l.] : "O'Reilly Media, Inc.", 2008-01-25. Google-Books-ID: h37N0BvkVSUC. Dostupné online. ISBN 9780596553777. (po anglicky)
27. ↑   *Wikipedia:Announcements (premenované na Wikipedia:Milestones v 2011)*. [s.l.] : [s.n.], 2001-11-20. Page Version ID: 331550673. Dostupné online. (po anglicky)
28. ↑   *Wikimedia News - Meta* [online]. meta.wikimedia.org, [cit. 2019-05-20]. Dostupné online.
29. ↑   *Wikipedia:Kurier/alt*. [s.l.] : [s.n.], 2003-12-10. Page Version ID: 447973. Dostupné online. (po nemecky)
30. 1 2   From the editor. *The Signpost*, 2005-01-10. Dostupné online [cit. 2019-05-20].
31. ↑   From the editor. *The Signpost*, 2005-08-15. Dostupné online [cit. 2019-05-20].
32. ↑   From the editor. *The Signpost*, 2007-09-24. Dostupné online [cit. 2019-05-20].
33. 1 2 3   From the editor. *The Signpost*, 2008-07-07. Dostupné online [cit. 2019-05-20].
34. 1 2   From the editor: 200th issue. *The Signpost*, 2008-11-24. Dostupné online [cit. 2019-05-20].
35. ↑   From the team. *The Signpost*, 2010-06-07. Dostupné online [cit. 2019-05-20].
36. ↑  CHEN, Shun-Lin. Wikipedia: A Republic of Science Democratized. *Albany Law Journal of Science and Technology*, April 30, 2010. ISSN 1059-4280.
37. ↑  REAGLE, Joseph Michael. *Good Faith Collaboration: The Culture of Wikipedia*. [s.l.] : MIT Press, 2010. ISBN 978-0262014472. S. 9, 178.
38. ↑   From the editor: Stepping down. *The Signpost*, 2011-07-11. Dostupné online [cit. 2019-05-20].
39. ↑   From the editor: Changes to The Signpost. *The Signpost*, 2011-09-19. Dostupné online [cit. 2019-05-20].
40. 1 2   From the editor: New editor-in-chief. *The Signpost*, 2012-05-21. Dostupné online [cit. 2019-05-20].
41. ↑   *Wikipedia And Paid Edits: Companies Pay Top Dollar To Firms Willing To 'Fix' Their Entries* [online]. International Business Times, 2013-11-08, [cit. 2019-05-20]. Dostupné online.
42. 1 2  DIENER, Andrea. Urheberrechtsreform: Geben Sie Panoramafreiheit, Sire!. *Frankfurter Allgemeine Zeitung*. Dostupné online [cit. 2019-05-20]. ISSN 0174-4909. (po nemecky)
43. ↑   Three weeks to save freedom of panorama in Europe. *The Signpost*, 2015-06-17. Dostupné online [cit. 2019-05-20].
44. ↑  PHOTOGRAPHER, Amateur. *Photography of public buildings under threat after European rule change, MEP warns* [online]. Amateur Photographer, 2015-06-23, [cit. 2019-05-20]. Dostupné online. (po anglicky)
45. ↑   *Photographing public art and architecture in the EU may soon cost you* [online]. Archinect, [cit. 2019-05-20]. Dostupné online. (po anglicky)
46. ↑   *Parlament Europejski zlikwiduje 'wolność panoramy'? Fotograf będzie potrzebował zezwolenia na zdjęcie zabytku* [online]. gazetapl, [cit. 2019-05-20]. Dostupné online. (po poľsky)
47. ↑   Anniversary: A decade of the Signpost. *The Signpost*, 2015-01-21. Dostupné online [cit. 2019-05-20].
48. ↑   From the editor: An editorial board that includes you. *The Signpost*, 2015-01-28. Dostupné online [cit. 2019-05-20].
49. 1 2   *Wikipedia's Members Are Revolting Against Their New Trustee* [online]. Fortune, [cit. 2019-05-20]. Dostupné online. (po anglicky)
50. ↑  MULLIN, Joe. *Wikipedia editors revolt, vote "no confidence" in newest board member* [online]. Ars Technica, 2016-01-25, [cit. 2019-05-20]. Dostupné online. (po anglicky)
51. ↑  ONLINE, heise. *Revolte bei Wikimedia: Chefin Lila Tretikov tritt zurück* [online]. heise online, [cit. 2019-05-20]. Dostupné online. (po nemecky)
52. ↑   *Wikipedia Search Engine to Take on Google – Or Not* [online]. Business Administration Information, 2016-03-02, [cit. 2019-05-20]. Dostupné online. (po anglicky)
53. ↑  JEMIELNIAK, Dariusz. *Common Knowledge?: An Ethnography of Wikipedia*. [s.l.] : Stanford University Press, 2014-05-14. Dostupné online. ISBN 9780804791205. S. 231. (po anglicky)
54. ↑  ROSEN, Rebecca J.. *If You Want Your Wikipedia Page to Get a TON of Traffic, Die While Performing at the Super Bowl Half-Time Show* [online]. The Atlantic, 2013-02-06, [cit. 2019-05-20]. Dostupné online. (po anglicky)
55. ↑   *Wikipedia:Wikipedia Signpost/Archives/2017*. [s.l.] : [s.n.], 2017-12-18. Page Version ID: 815944132. Dostupné online. (po anglicky)
56. ↑  BROOKS, David. *More than a dozen people help out with Telegraph’s Wikipedia project* [online]. The Telegraph, 2011-01-16, [cit. 2019-05-20]. Dostupné online.
57. ↑  MULLIN, Joe. *Wikimedia Foundation director resigns after uproar over "Knowledge Engine"* [online]. Ars Technica, 2016-02-29, [cit. 2019-05-20]. Dostupné online. (po anglicky)

Iné projekty
------------

WikizdrojeCommons
* Spolupracuj na Wikizdrojoch Wikizdroje ponúkajú pôvodné diela od alebo o **The Signpost**
* Spolupracuj na Commons Commons ponúka multimediálne súbory na tému **The Signpost**

Externé odkazy
--------------

* Domovská stránka The Signpost
* Wikisignpost – stránka na Twitteri

Zdroj
-----

* *Tento článok je čiastočný alebo úplný preklad článku The Signpost na anglickej Wikipédii.*

| * z
* d
* u
Projekty Wikimedia Foundation |
| --- |
| 
* MediaWiki MediaWiki
* Commons Commons
* Wikiknihy Wikiknihy
* Wikislovník Wikislovník
* Wikisprávy Wikisprávy
* Wikipédia Wikipédia
* Wikicitáty Wikicitáty
* Wikizdroje Wikizdroje
* Wikicesty Wikicesty
* Wikidruhy Wikidruhy
* Wikiverzita Wikiverzita
* Meta-Wiki Meta-Wiki
* Wikiúdaje Wikiúdaje
* Wikimedia Incubator Wikimedia Incubator

 | Wikimedia Foundation |